钦定古今图书集成/明伦汇编/闺媛典/第012卷 > 《古意三首》邓肃
## 钦定古今图书集成/明伦汇编/闺媛典/第012卷 > 《古意三首》邓肃

“妾身如暮云，阴霾愁渐浓。郎来如晓色，日高云自空。
晓色未应夜，愁云不可重。会持一杯酒，举室生春风。
妾心如寒梅，随郎过江东。妾身如飞雪，知落何亭中。
雪花故清绝，何人能击节。梅花岁岁春，千秋香不灭。
妾如傍篱菊，不肯嫁春风。郎如出谷莺，飞鸣醉乱红。
乱红有何好，风雨一夕空。”菊英虽枯淡，不随霜露浓。